Die wenfoto’s word in ’n jaar lange uitstalling in 45 lande uitgestal. Besoek worldpressphoto.org vir nog.
’n Rohingia-vlugteling word uit ’n boot gehelp toe sy in Bangladesj aankom. Aanvalle op die dorpe van Rohingia-Moslems in Mianmar het veroorsaak dat honderdduisende vlugtelinge na Bangladesj vlug.
Geelkuifpikkewyne spring van rots tot rots aan die ruwe kuslyn van Marion-eiland, ’n Suid-Afrikaanse subantarktiese grondgebied in die Indiese Oseaan.
Die Karo-mense, wat heeltemal van die Omo afhanklik is vir oorlewing, se voortbestaan word deur dié ontwikkeling bedreig.
Twee seuns van ’n bulgevegskool in Almería, Spanje, vaar die aand die strate in om hul sport te beoefen.
En die manne sweet! ’n Pluim stoom styg op uit ’n hittige skrum tydens ’n wedstryd tussen die Britse en Ierse Leeus en die Maori All Blacks.